Nogometna reprezentacija Luksemburga
Nogometna reprezentacija Luksemburga predstavlja Luksemburg u nogometnim natjecanjima. Luksemburška nogometna reprezentacija jedna je od najslabijih nogometnih reprezentacija u Evropi. Svoje utakmice igraju na stadionu Josy Barthel u Luxembourg Cityju. Najveću pobjedu ostvarili su u kvalifikacijama za EP u Engleskoj 1996. kada su svladali Češku, reprezentaciju koja je na tom Evropskom prvenstvu postala vice-šampion Evrope. U tim istim kvalifikacijama ubilježili su još dvije pobjede protiv još jednog nogometnog patuljka - Malte. Od tog ciklusa kvalifikacija, Luksemburg je čekao 12 godina na sljedeću pobjedu. Neugodnu tradiciju prekinuli su u februaru 2007. kada su pobijedili Gambiju 2:1. Iste godine u oktobru dočekali su i prvu pobjedu u zvaničnim takmičenjima koju su ostvarili na gostovanju u Bjelorusiji; ostalo je 0-1 golompostignutim u petoj minuti sudijske nadoknade. Strijelac je bio Alphonse Leweck. Prvu međunarodnu utakmicu odigrali su protiv Francuske 29. oktobra 1911. kada su kao domaćini izgubili 1:4. Dva najuvjerljivija poraza od 9:0 doživjeli su od Engleske (1960. i 1982.), a svoju najuvjerljiviju pobjedu ostvarili su protiv Afganistana 26. jula 1948. kada su mrežu svojih protivnika zatresli 6 puta, a svoju sačuvali netaknutom.